28. ΝΟΜΟΘΕΤ. ΔΙΑΤΑΓΜΑ υπ' αριθ 3859 της 7/10 Οκτ. 1958 Περί τρόπου πληρώσεως κενών Εφημεριακών θέσεων παραμεθορίων Ιερών Μητροπόλεων και ρυθμίσεως Εκκλησιαστικών τινών ζητημάτων. Ισχύει εφόσον δεν αντίκειται εις τους Καν. 2/1969 και Ν.Δ. 457/1970, κατωτ. αριθ. 34 και 35. Άρθρ.1.-1.Επί έν έτος από της ισχύος του παρόντος και κατά παρέκκλισιν των διατάξεων του άρθρ. 47 του Α.Ν. 2200/1940 (Φ.Ε.Κ. 43/Α΄) "περί Ιερών Ναών και Εφημερίων" ως αύται ετροποποιήθησαν μεταγενεστέρως και ισχύουσι σήμερον και των διατάξεων  του άρθρ. 2 εδάφ. 1 του Α.Ν. 807/1945 (Φ.Ε.Κ.  323/Α΄) του Α.Ν. 540/1945 "περί Εκκλησιαστικής  Εκ(Αντί της σελ. 61(β) Σελ. 61(γ) Τεύχος 506 – Σελ. 117 Ενοριακοί Ναοί και Εφημέριοι 33.Β.α.25-28 παιδεύσεως" επιτρέπεται η εκλογή, χειροτονία και ο διορισμός εις κενάς Εφημεριακάς θέσεις παραμεθορίων χωρίων, καθοριζομένων δια κοινής αποφάσεως του Υπουργού Εθνικής Παιδείας και Θρησκευμάτων και του Υπουργείου Εθνικής Αμύνης των παραμεθορίων Ιερών Μητροπόλεων Διδυμοτείχου, Μαρωνίας, Ξάνθης, Δράμας, Νευροκοπίου και Ζιχνών (μόνον ως προς την Επαρχίαν Νευροκοπίου), Σιδηροκάστρου, Πολυανής και Κιλκισίου, Φλωρίνης, Καστορίας, Δρυϊνουπόλεως, Παραμυθίας των κεκτημένων πτυχίον Παιδαγωγικής Ακαδημίας ή απολυτήριον Γυμνασίου ή του τέως Ελληνικού Σχολείου ή ενδεικτικόν της Β΄ (δευτέρας τάξεως) εξαταξίου Γυμνασίου. 2.Οι κατά την παρ. 1 του παρόντος άρθρου εκλεγόμενοι και χειροτονούμενοι Ιερείς κατατάσσονται: Οι μεν κεκτημένοι απολυτήριον του τέως Ελληνικού Σχολείου ή ενδεικτικόν της β΄ τάξεως εξαταξίου Γυμνασίου εις την τετάρτην μισθολογικήν κατηγορίαν, οι δε κεκτημένοι απολυτήριον Γυμνασίου ή πτυχίον Παιδαγωγικής Ακαδημίας εις την τρίτην μισθολογικήν κατηγορίαν. 3.Οι ούτω χειροτονούμενοι ιερείς υποχρεούνται όπως, εντός πενταετίας από της χειροτονίας των, παρακολουθήσωσι ωρισμένον κύκλον μαθημάτων καθοριζόμενον δι' υπουργικής αποφάσεως μετά γνώμην του Εποπτικού Συμβουλίου Εκκλ. Εκπαιδεύσεως, επί έν διδακτικόν έτος, εις έν ή δύο εκ των λειτουργούντων Ανωτέρων Εκκλ. Φροντιστηρίων καθοριζομένων δι' Υπουργικής αποφάσεως και ωργανουμένων παρ' αυτοίς ειδικών τμημάτων α)ιδίου δια τους κεκτημένους απολυτήριον Γυμνασίου ή Παιδαγωγικής Ακαδημίας και β)ιδίου δια τους κεκτημένους απολυτήριον του τέως Ελληνικού σχολείου ή της β΄τάξεως του εξαταξίου Γυμνασίου. Oι επιτυχώς αποφοιτώντες των ειδικών τούτων τμημάτων μετεκπαιδεύσεως κατατάσσονται, οι μεν κεκτημένοι απολυτήριον των τέως Ελληνικών Σχολείων ή ενδεικτικόν της β΄ τάξεως του εξαταξίου Γυμνασίου εις την τρίτην μισθολογικήν κατηγορίαν οι δε κεκτημένοι απολυτήριον Γυμνασίου ή Παιδαγωγικής Ακαδημίας εις την δευτέραν μισθολογικήν κατηγορίαν. 4.Οι ως άνω Ιερείς των παραμεθορίων Ι. Μητροπόλεων δύναται να μετατίθενται εις άλλας παραμεθορίους ενορίας των ειρημένων Ιερών Μητροπόλεων, απαγορευομένης της μεταθέσεώς των εις ενορίας των λοιπών Ιερών Μητροπόλεων της Επικρατείας. Σελ. 62(γ) Τεύχος 506 – Σελ. 118 Άρθρ.2.-Εις άπαντας τους Εφημερίους τους υπηρετούντας εις ενορίας των χωρίων μέχρις εβδομήκοντα οικογενειών των εν τω προηγουμένω άρθρω αναφερομένων Ι. Μητροπόλεων, χορηγείται πρόσθετον μηνιαίον επίδομα, ίσον προς το 1/2 του καταβαλλομένου εις αυτούς μισθού εις βάρος του λογαριασμού "Κεφάλαιον προς πληρωμήν μισθού Εφημεριακού Κλήρου" (Α.Ν. 536/1945 ΦΕΚ 226 Α΄). Άρθρ.3.-1.Ιερείς θεολόγοι ή απόφοιτοι Ανωτέρων ή Κατωτέρων Εκκλησιαστικών Φροντιστηρίων ή Εκκλησιαστικών Σχολών μη καταγόμενοι εκ των περιοχών της Ηπείρου, Μακεδονίας και Θράκης, εφ' όσον αποδέχονται να υπηρετήσωσι μετά την χειροτονίαν των εις κενάς εφημεριακάς θέσεις των ως άνω περιοχών λαμβάνουσιν ως επίδομα το 1/2 των μηνιαίων αυτών αποδοχών, καταβαλλομένου εις βάρος του λογαριασμού "Κεφάλαιον προς πληρωμήν μισθού Εφημεριακού Κλήρου" (Α.Ν. 536/1945 ΦΕΚ 226-Α΄). 2.Δεν επιτρέπεται ο διορισμός ή η μετάθεσις ως εφημερίων αγάμων κληρικών θεολόγων ή αποφοίτων Εκκλησιαστικών Σχολών ή Ανωτέρων Εκκλησιαστικών Φροντιστηρίων εις εφημεριακάς θέσεις της Ιεράς Αρχιεπισκοπής Αθηνών και των Ιερών Μητροπόλεων Θεσσαλονίκης και Αττικής και Μεγαρίδος, εφ' όσον δεν έχουσι προϋπηρετήσει επί μίαν πενταετίαν τουλάχιστον ως εφημέριοι ή Ιεροκήρυκες ή πρωτοσύγγελοι ή γραμματείς ή γραφείς εις τας Ιεράς Μητροπόλεις της Βορείου Ελλάδος και δεν έχουν συμπληρώσει το 40ον έτος της ηλικίας των. 33.Β.α.28 Ενοριακοί Ναοί και Εφημέριοι 3.Άγαμοι κληρικοί Θεολόγοι ή απόφοιτοι Εκκλησιαστικών Σχολών ή Ανωτέρων Εκκλησιαστικών Φροντιστηρίων μη υπερβάντες το 40όν έτος της ηλικίας των υπηρετούντες κατά την έναρξιν της ισχύος του παρόντος εις εφημεριακάς θέσεις εν τη Ιερά Αρχιεπισκοπή Αθηνών και εν ταις Ιεραίς Μητροπόλεσι Θεσσαλονίκης και Αττικής και Μεγαρίδος παύονται των θέσεών των τούτων αυτοδικαίως και άνευ άλλης διατυπώσεως από της ισχύος του παρόντος, εφ' όσον δεν έχουσι προϋπηρετήσει ως εφημέριοι ή Ιεροκήρυκες ή Πρωτοσύγγελοι ή γραμματείς ή γραφείς Μητροπόλεων εις τας Ιεράς Μητροπόλεις της Βορείου Ελλάδος επί μίαν πενταετίαν τουλάχιστον. Ούτοι τοποθετούνται υποχρεωτικώς εντός τριών μηνών από της ισχύος του παρόντος κατ' αίτησιν εις κενάς θέσεις Εφημερίων ή Ιεροκηρύκων ή Πρωτοσυγγέλων ή γραμματέων ή γραφέων εις τας Ιεράς Μητροπόλεις της Βορείου Ελλάδος. Εις τούτους μετά την πραγματοποίησιν της κατά τα ως άνω τοποθετήσεώς των και μετά την υπ' αυτών ανάληψιν υπηρεσίας εις την νέαν θέσιν των καταβάλλεται εκ της θέσεως εξ ης επαύθησαν αποζημίωσις ίση με το ποσόν των αποδοχών τας οποίας εστερήθησαν από της αυτοδικαίας παύσεώς των μη δυναμένης να είναι ταύτης μεγαλυτέρας του ποσού των αποδοχών τριών μηνών. 4.Επί μίαν διετίαν από της ενάρξεως της ισχύος του παρόντος ουδείς μετατίθεται εις κενάς εφημεριακάς θέσεις πόλεων πληθυσμού άνω των πέντε χιλιάδων κατοίκων εις περιοχάς του Κράτους πλην της Βορείου Ελλάδος εάν δεν έχει προηγουμένως υπηρετήσει επί μίαν τουλάχιστον τριετίαν εις κενάς εφημεριακάς θέσεις των παραμεθορίων Ιερών Μητροπόλεων Διδυμοτείχου, Μαρωνείας, Ξάνθης, Δράμας, Νευροκοπίου και Ζιχνών, Σιδηροκάστρου, Φλωρίνης, Πολιανής και Κιλκισίου, Καστοριάς, Δρυϊνουπόλεως και Παραμυθίας. 5.Απαγορεύεται ο διορισμός ή η τοποθέτησις έστω και υπό τύπον προσωρινότητος Εφημερίων εις Ενορίας καθ' υπέρβασιν του υπό του άρθρ. 51 του Α.Ν. 2200/1940 "περί Ιερών Ναών και Εφημερίων" (ΦΕΚ 43 Α΄) προβλεπομένου αριθμού Εφημερίων παρ' εκάστη ενορία αναλόγως του αριθμού των οικογενειών ενοριτών, πάσα δε τοιαύτη από της ισχύος του παρόντος εν τω μέλλοντι τοποθέτησις ή διορισμός καθ' υπέρβασιν είναι εξ υπαρχής άκυρος και ουδεμίαν γεννά υποχρέωσιν καταβολής μισθού εις τον υπεραρίθμως τοποθετηθέντα Εφημέριον. Τα Δημόσια Ταμεία μέσω των οποίων ενεργείται η μισθοδοσία του Εφημεριακού Κλήρου υποχρεούνται να αιτώνται καθ' εξαμηνίαν όπως αι μισθοδοτικαί καταστάσεις συνοδεύωνται υπό βεβαιώσεως των οικείων Μητροπολιτικών Συμβουλίων περί του αριθμού των οικογενειών των ανηκουσών εις εκάστην ενορίαν και ονομαστικήν κατάστασιν των οριστικώς ή προσωρινώς τοποθετημένων Εφημερίων και την ημερομηνίαν τοποθετήσεως ή διορισμού εκάστου τούτων, εφ' όσον δε διαπιστούται υπεραριθμία Εφημερίων εν συγκρίσει προς τον αριθμόν των οικογενειών της ενορίας να μη καταβάλωσι τας αποδοχάς των εκ των εφημερίων κατά χρονολογικήν σειράν τελευταίως τοποθετημέντων, ως υπεραρίθμων. Η διάταξις του προηγουμένου εδαφίου εφαρμόζεται επί τοποθετημένων ή διορισμών Ιερέων λαβόντων χώραν μετά την ισχύν του παρόντος νόμου. Βλ. και Ν.Δ. 46/1973 (κατωτ. αριθ. 36). Άρθρ.4.-(Προσωρινής ισχύος. Αφορά την εκποίησιν ακινήτων εν Βερροία εις τους από δεκαετίας και πλέον μισθωτάς αυτών). Άρθρ.5.-Καταργείται πάσα διάταξις αντικειμένη εις τας διατάξεις του παρόντος ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως, 